PATVIRTINTA  
Vilniaus darželio-mokyklos „Šaltinėlis“  
direktoriaus 2023 m. rugsėjo 1 d.  
įsakymu Nr. V-47

**VILNIAUS DARŽELIO-MOKYKLOS „ŠALTINĖLIS“**

**2023-2024 MOKSLO METŲ**

**VEIKLOS PLANAS**

1. VILNIAUS DARŽELIO – MOKYKLOS „ŠALTINĖLIS“ PRISTATYMAS

**VIZIJA**

Kurti tokią socialinę-kultūrinę ugdymosi aplinką, kad mokiniai, baigę mokyklą, gautų šiuolaikinio pradinio išsilavinimo lygį atitinkančias žinias ir galėtų panaudoti jas tolesniam mokymuisi.

**MISIJA**

Mokykla atsižvelgdama į kiekvieno vaiko individualius gebėjimus ir poreikius, teikia valstybinius standartus atitinkantį pradinį išsilavinimą, ikimokyklinį ir priešmokyklinį ugdymą.

**Vertybės:**

* Pagarba, tolerancija visiems ir kiekvienam;
* Vertinamas kiekvienas bendruomenės narys;
* Atsakomybė ir pareigingumas;
* Pilietiškumas;
* Asmeninės pažangos siekis.

1. Ikimokyklinis ugdymas – padėti vaikui tenkinti prigimtinius, kultūros, taip pat ir etninės, socialinius, pažintinius poreikius.

2. Priešmokyklinis ugdymas – padėti vaikui pasirengti sėkmingai mokytis pagal pradinio ugdymo programą.

3. Pradinis ugdymas – suteikti asmeniui dorinės ir socialinės brandos pradmenis, kultūros, taip pat ir etninės, pagrindus, elementarų raštingumą, padėti jam pasirengti mokytis pagal pagrindinio ugdymo programą.

4. Mokykloje organizuojama neformaliojo ugdymo veikla, veikia muzikos, sporto, šokių būreliai, vyksta lietuvių kalbos, matematikos konsultacijos silpniau besimokantiems mokiniams.

**DUOMENYS APIE ĮSTAIGĄ**

Pavadinimas: Vilniaus darželis-mokykla „Šaltinėlis“

Adresas: Šaltkalvių g. 13

El. paštas: rastine@saltinelis.vilnius.lm.lt

tel. 2166071, 2166072

Mokyklos tipas: darželis-mokykla

Mokomoji kalba: lenkų kalba

Direktorė: Violeta Kučinskaja, II vadybinė kvalifikacinė kategorija

Direktorės pavaduotoja ugdymui: Jolanta Stankevič, III vadybinė kvalifikacinė kategorija

Direktoriaus pavaduotoja ūkio reikalams Margarita Gurejeva

Įstaigos tarybos pirmininkė: Jadvyga Jankun

Nuo 2023 m. rugsėjo 1 d. darželį-mokyklą lanko 248 ugdytiniai – 88 mokiniai ir 160 darželinukŲ. Mokykloje veikia 1-4 klasės. Darželyje veikia 7 ikimokyklinio ugdymo grupės, 2 priešmokyklinio ugdymo grupės.

Įstaigoje dirba 26 pedagogai - 6 mokytojai metodininkai, 16 vyresniųjų mokytojų, 4 mokytojai. Įstaigoje dirba pagalbos vaikui ir šeimai specialistai - logopedas, psichologas, socialinis pedagogas. Visi pedagogai yra baigę kompiuterinio raštingumo kursus.

Įstaigoje yra biblioteka, klasės aprūpintos technologinėmis priemonėmis: kompiuteriais, multimedijos įranga, naudojamasi 7-iomis interaktyviomis lentomis. Yra kompiuterinė klasė (16 darbo vietų). Nuolat atnaujinama darželio-mokyklos internetinė svetainė.

Mokykla bendradarbiauja su Vilniaus pedagogine psichologine tarnyba, Paramos vaikams centru, Naujininkų seniūnija, Vilniaus „Saulėtekio“ mokykla-daugiafunkciniu centru, Vilniaus Broniaus Jonušo muzikos mokykla, Vilniaus futbolo mokykla bei kitomis Lietuvos švietimo įstaigomis. Palaikomi glaudūs ryšiai su Vaikų teisių apsaugos tarnyba ir kitomis pagalbos vaikui institucijomis.

Darželis dirba nuo 6.00 iki 18.30 val. Pamokos mokykloje pradedamos 8.00 val., veikia VDM grupės iki 18.00 val.

Įstaigą lankantys vaikai maitinami tris kartus per dieną kokybišku, vietoje gaminamu, sveikatą tausojančiu maistu.

Mokykla teikia įvairias neformalaus švietimo paslaugas, tenkinančias vaikų saviraiškos ir užimtumo poreikius. Įstaigoje veikia anglų kalbos, dainavimo, šiuolaikinių šokių, liaudės šokių, sporto, keramikos, robotikos ir [Vietnamo](https://lt.wikipedia.org/wiki/Vietnamas) kovos meno būreliai.

Keturiese grupėse ir virtuvėje atliktas kapitalinis sanmazgų remontas, įrengtos dvi naujos žaidimų aikštelės.

Įgyvendinami įvairūs projektai, prevencinės programos, dalis jų – bendradarbiaujant su kitomis švietimo, socialinėmis ir kultūrinėmis įstaigomis.

**Dalyvavimas projektuose, programose, konkursuose, parodose:**

* tarptautinėje prevencinėje programoje „Zipio draugai“,
* Vilniaus m. savivaldybės finansuojamame projekte “Tikslinė kompleksinė pagalba

ikimokyklinėms įstaigoms“,

* tarptautiniame matematikos konkurse „KINGS-2023“ (pavasario sesija),
* Tarptautinis matematikos konkursas ,,Olympis 2022” pavasario sesija)
* respublikiniame pradinių klasių mokinių piešinių konkurse „Seku seku pasaką“ – II vieta,
* standartizuotų testų tyrime (4 kl.)
* Vilniaus miesto 2-4 kl. matematikos olimpiadoje;

- dailyraščio konkurse 1-4 kl., ,,Rašau Lietuvai“;

- tarptautiniame matematikos konkurse ,,Kengūra 2023”

- meninio skaitymo konkurse (I vieta)

* programoje „Vaisių ir daržovių bei pieno ir pieno produktų vartojimo skatinimas ugdymo

įstaigoje“.

* Respublikiniuose ikimokyklinio ir priešmokyklinio amžiaus vaikų kūrybiniuose projektuose:

„Rudeninis moliūgų suvažiavimas“,

„Kalėdinis žaisliukas“,

„Vaisių ar daržovių mandala lėkštėje“,

„Salduminai taip pat gali būti draugai. Receptų knyga“,

STEAM projekte „Mano svajonių namas“,

**Metodinė, kita veikla:**

* Mokytojų dalyvavimas kursuose, seminaruose. Mokinių paruošimas konkursams, olimpiadoms, parodoms.

**Visuotinių akcijų, švenčių, kitų veiklų organizavimas, programų įgyvendinimas mokykloje**

* Akcijos „Savaitė be patyčių“ veiklų organizavimas;
* netradicinių pamokų organizavimas keičiant erdves;
* „Saugaus eismo savaitė“ veiklų organizavimas;
* Lietuvos nepriklausomybės atkūrimo dienos minėjimo šventės organizavimas bendrojo ugdymo grupių auklėtiniams;
* edukacinių pamokų organizavimas įvairiomis temomis mokykloje (saugaus eismo prevencija, žalingų įpročių prevencija ir kt.).

**Mokytojų atestacija**

* Mokytojų atestacija vykdoma pagal mokytojų ir pagalbos mokiniui specialistų atestacijos programą.

**Projektai ir bendradarbiavimas**

* gautos ir naudojamos priemonės pagal projektą „Mokyklų aprūpinimas gamtos ir technologinių mokslų priemonėmis“.

1. **MOKYKLOS SSGG ANALIZĖ**

|  |  |
| --- | --- |
| **STIPRYBĖS** | **SILPNYBĖS** |
| * Darželyje-mokykloje vyrauja geras, palankus mikroklimatas ugdymuisi; * Strateginis įstaigos planavimas ir metinis veiklos planavimas vykdomas dalyvaujant pedagogų bendruomenei; * Vykdomas nuoseklus ugdymo/mokymo proceso kasdienis planavimas; * Efektyvi bendra pedagogų ir administracijos veikla, komandinis darbas. Bendradarbiaujama teikiant pagalbą ugdytiniams bei mokiniams; * Mokinių standartizuotų testų rezultatai rodo gerą pasiekimų lygį; * Darželyje-mokykloje teikiama plati neformaliojo ugdymo veikla, orientuota į lenkų tautos tradicijų puoselėjimą, tenkina individualius mokinių poreikius; * Mokiniai sėkmingai pasirodo miesto ir respublikiniuose konkursuose, sporto varžybose; * Puoselėjami mokyklos ryšiai su Lenkijos Respublikos mokyklomis bei organizacijomis; * Tėvai nuolat informuojami apie individualius vaikų pasiekimus (el. dienynas, individualūs pokalbiai, tėvų susirinkimai, pokalbiai nuotoliniu būdu) ir apie įstaigoje vykdomą veiklą (darželio-mokyklos internetinė svetainė, mokyklos „Facebook“ puslapis, klasių „Facebook“ grupės). | * Daugėja specialiųjų ugdymosi poreikių turinčių vaikų, kuriems reikalinga specialiojo pedagogo, psichologo, socialinio pedagogo ir bendruomenės pagalba; * Neefektyvi darbo su gabiais mokiniais sistema; * Nepakankamai remiamasi vidinio įsivertinimo išvadomis bei rezultatais tobulinant ugdymo procesą;   Nepakankamas įstaigos finansavimas; savivaldybės skirtos lėšos, numatytos išlaidų sąmatoje, nepilnai efektyvios, rezultatyvios įgyvendinant įstaigos veiklas;   * Reikalingos papildomos erdvės SUP ugdytiniams (sensorinio kabineto įrengimas); * Nepakankamas pedagogų profesinis pasirengimas darbui su specialiųjų ugdymosi poreikių turinčiais vaikais; * Mokytojų, specialistų ir mokytojų padėjėjų trūkumas; * Nepakankamas bendradarbiavimas tarp ikimokyklinio, priešmokyklinio ir pradinio ugdymo pedagogų. |

|  |  |
| --- | --- |
| **GALIMYBĖS** | **GRĖSMĖS** |
| * Tapti patrauklia mokykla, atsižvelgiančia į kiekvieno vaiko individualius gebėjimus ir poreikius; * Tapti mokykla, puoselėjančia lenkų, lietuvių tautos tradicijas ir pilietiškumą; * Tapti mokykla, plačiai teikiančia neformaliojo švietimo pasiūlą; * Aktyviai įtraukti mokinių tėvus į mokyklos bendruomenės gyvenimą; * Dalyvauti Europos Sąjungos struktūrinių fondų projektuose kartu su Lenkijos Respublikos mokyklomis ir organizacijomis. | 1. Ugdymo proceso kokybė negerėja dėl nepakankamo tėvų dėmesio vaikams ir priežiūros, prastėja mokymosi rezultatai; 2. Mokinių motyvacijos ir iniciatyvos stoka gali turėti neigiamos įtakos mokymosi rezultatams; 3. Gabių mokinių motyvacijos praradimas dėl nepakankamo ugdymo turinio individualizavimo; |

1. **ĮSTAIGOS RIZIKOS 2023-2024 MOKSLO METAMS IR JŲ VALDYMAS**

Rizikos nustatytos ir įvertintos atsižvelgiant į atlikto Vilniaus darželio-mokyklos „Šaltinėlis“ rizikos veiksnių vertinimo ir analizės rezultatus bei vadovaujantis patvirtinta Vilniaus darželio-mokyklos „Šaltinėlis“ vidaus kontrolės politika. Rizikų sąrašas, pasireiškimo tikimybė, poveikis, rizikos mažinimo veiksniai ir kita informacija apie nustatytas rizikas pateikiama 1 priede.

1. **ĮSTAIGOS TIKSLAI, UŽDAVINIAI, PRIORITETAI IR**

**ĮGYVYDENDINAMOS PROGRAMOS 2023-2024 MOKSLO METAMS**

**2023-2024 m. m. Vilniaus darželyje-mokykloje „Šaltinėlis“ įgyvendinamos programos**

* Įstaigos ikimokyklinio ugdymo(si) programa.
* Bendrojipriešmokyklinio ugdymo ir ugdymosi programa (6-7 m. vaikams).
* Pradinio ugdymo bendroji programa.

**Ikimokyklinio, priešmokyklinio ir pradinio ugdymo prioritetai 2023-2024 mokslo metams**

* Saugaus, efektyvaus, vaikų motyvaciją ir pasiekimų rezultatus didinančio IKT priemonių panaudojimo ugdyme(si) plėtra.
* Edukacinių aplinkų plėtra lauke (visais metų laikais) – pažįstu, atrandu, tyrinėju, kai judu, aktyviai gyvenu.
* Saugi, į vaiką orientuota fizinė, emocinė, psichologinė aplinka; visokeriopa pagalba jos reikalaujantiesiems.
* Lietuvių kalbos ugdymo(si) stiprinimas, plėtojimas, komunikavimo lietuvių kalba skatinimas – pilietiškumo jausmo, meilės tėvynei ir kalbai skiepijimas.

**I TIKSLAS**

**GERINTI MOKINIŲ PASIEKIMŲ REZULTATUS, SIEKIANT KOKYBIŠKOS KIEKVIENO MOKINIO PAŽANGOS.**

**Uždaviniai:**

1.1. Mokyti(s) įsivertinti individualius ugdymo(si) pasiekimus ir asmeninę pažangą;

1.2. Sukurti naujų edukacinių aplinkų mokykloje ir dalyvauti edukacinėse veiklose ne mokykloje.

**II TIKSLAS**

**KRYPTINGAI PASIRENGTI ĮTRAUKIOJO UGDYMO ĮGYVENDINIMUI PAGAL KIEKVIENO VAIKO UGDYMOSI GALIAS IR POREIKIUS, SIEKIANT GERESNĖS UGDYMO(SI) KOKYBĖS BEI REZULTATŲ.**

**Uždaviniai:**

2.1. Skatinti įtraukiojo ugdymo strategijas pamokose, projektinėje, žaidybinėje ir kt. veiklose, užtikrinant kiekvieno vaiko ugdymosi sėkmę;

2.2. Tobulinti mokytojų, kitų ugdymo procese dalyvaujančių asmenų kompetencijas dirbti su įvairiomis specialiųjų ugdymosi poreikių turinčių mokinių grupėmis, siekiant (į)valdyti įtraukiojo ugdymo metodus ir mokymo strategijas.

**III TIKSLAS.**

**GERINANT MOKYTOJO KOMPETENCIJĄ STIPRINTI ŠIUOLAIKINIO MOKYTOJO SVARBĄ UGDYMO(SI) PROCESE.**

**Uždaviniai:**

3.1.  Dalyvaujant tarptautiniuose, šalies ir miesto kvalifikacijos tobulinimo renginiuose (kursuose, seminaruose, vebinaruose, konferencijose) kelti mokytojų profesinę kompetenciją;

3.2. Skatinti pedagogus domėtis švietimo politika ir įgyti naujų, aktualių, skirtingo pobūdžio žinių bei tikslingai taikyti naujausias idėjas ir metodus.

**Priemonių planas**

|  |  |  |
| --- | --- | --- |
| **Uždaviniai** | **Priemonės** | **Atsakingi**  **vykdytojai** |
| I TIKSLAS.  GERINTI MOKINIŲ PASIEKIMŲ REZULTATUS, SIEKIANT KOKYBIŠKOS KIEKVIENO MOKINIO PAŽANGOS | | |
| 1.1. Mokyti(s) įsivertinti individualius ugdymo(si) pasiekimus ir asmeninę pažangą. | 1.1.1. Mokinio įsivertinimo įrankių naudojimas pamokose. | Mokytojai |
| 1.1.2. Dalyvavimas nacionaliniuose ir tarptautiniuose tyrimuose (standartizuoti testai ir klausimynai, NMPP, PIRLS, PISA ir kt.). | Direktorius, direktoriaus pavaduotojas ugdymui,  mokytojai |
| 1.2. Sukurti naujų edukacinių aplinkų mokykloje ir dalyvauti edukacinėse veiklose ne mokykloje. | 1.2.1.Ugdymo(si) proceso organizavimas netradicinėse aplinkose. | Direktoriaus pavaduotojas ugdymui, mokytojai |
| 1.2.2. IKT priemonių modernizavimas ir atnaujinimas. | Direktorius |
| II TIKSLAS.  KRYPTINGAI PASIRENGTI ĮTRAUKIOJO UGDYMO ĮGYVENDINIMUI PAGAL KIEKVIENO VAIKO UGDYMOSI GALIAS IR POREIKIUS, SIEKIANT GERESNĖS UGDYMO(SI) KOKYBĖS BEI REZULTATŲ | | |
| 2.1. Skatinti įtraukiojo ugdymo strategijas pamokose, projektinėje, žaidybinėje ir kt. veiklose, užtikrinant kiekvieno vaiko ugdymosi sėkmę. | 2.1.1. Aktyviųjų ugdymo metodų ir virtualių ugdymosi priemonių panaudojimas. | Mokytojai, pagalbos mokiniui specialistai |
| 2.1.2. Bendradarbiavimas su mūsų ugdymo įstaigos VGK, kitomis įstaigomis (PPT), sprendžiant mokinių ugdymosi ir elgesio klausimus. | Direktorius, direktoriaus pavaduotojas ugdymui,  mokytojai, pagalbos mokiniui specialistai |
| 2.2. Tobulinti mokytojų, kitų ugdymo procese dalyvaujančių asmenų kompetencijas dirbti su įvairiomis specialiųjų ugdymosi poreikių turinčių mokinių grupėmis, siekiant (į)valdyti įtraukiojo ugdymo metodus ir mokymo strategijas. | 2.2.1. Mokytojų dalyvavimas mokymuose ir seminaruose įtraukiojo ugdymo tema mokykloje ir už mokyklos ribų. | Direktorius, direktoriaus pavaduotojas ugdymui |
| 2.2.2. Gerosios patirties sklaida. | Direktoriaus pavaduotojas ugdymui, mokytojai |
| III TIKSLAS.  GERINANT MOKYTOJO KOMPETENCIJĄ STIPRINTI ŠIUOLAIKINIO MOKYTOJO SVARBĄ UGDYMO(SI) PROCESE | | |
| 3.1. Dalyvaujant tarptautiniuose, šalies ir miesto kvalifikacijos tobulinimo renginiuose (kursuose, seminaruose, vebinaruose, konferencijose) kelti mokytojų profesinę kompetenciją. | 3.1.1. Mokytojų edukacinių užsiėmimų darželyje-mokykloje organizavimas ir įgyvendinimas. | Direktoriaus pavaduotojas ugdymui, mokytojai |
| 3.1.2. Atvirų veiklų kolega-kolegai darželyje-mokykloje organizavimas siekiant ugdytis bendradarbiavimo ir kritinio mąstymo įgūdžius. | Direktoriaus pavaduotojas ugdymui, mokytojai |
| 3.2. Skatinti pedagogus domėtis švietimo politika ir įgyti naujų, aktualių, skirtingo pobūdžio žinių bei tikslingai taikyti naujausias idėjas ir metodus siekiant tenkinti individualius mokinių poreikius. | 3.2.1. Patyriminio mokymo taikymas ugdymosi procese. | Mokytojai |
| 3.2.2. Skaitmeninių technologijų ir priemonių panaudojimas mokymosi procese. | Direktorius, direktoriaus pavaduotojas ugdymui,  mokytojai |
| 3.2.3. Mokymasis atsižvelgiant į individualius mokinių poreikius. | Direktoriaus pavaduotojas ugdymui |

**V. LĖŠŲ ŠALTINIAI**

Planui įgyvendinti bus skiriama savivaldybės biudžeto ir valstybės biudžeto specialiosios tikslinės dotacijos (mokinio krepšelio) lėšos, 2 procentų paramos lėšos.

**VI. BAIGIAMOSIOS NUOSTATOS**

Plano įgyvendinimą koordinuos direktoriaus pavaduotojai ugdymui ir ūkių reikalams.

Priežiūrą vykdys darželio-mokyklos direktorius.

Už plano vykdymą bus atsiskaitoma įstaigos savivaldos institucijoms.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_